A jelenlegi – 2022. december 31. napján hatályos állapot szerinti - körzetadatok átadásának folyamatával kapcsolatban a Nemzeti Népegészségügyi és Gyógyszerészeti Központ (a továbbiakban: NNGYK) értesítése irányadó.
Amennyiben a körzetadatok elektronikus adatátadása során kérdésük merülne fel, úgy kérjük, hogy az alapellátási körzetnyilvántartást működtető és az adatszolgáltatást koordináló NNGYK felé szíveskedjenek azokat feltenni.
Az Országos Kórházi Főigazgatóság (továbbiakban: praxiskezelő) a háziorvosi körzetek ellátásának biztosításával kapcsolatos feladatokról és egészségügyi alapellátások körzetei kialakításának eljárásrendjéről szóló 48/2023. (XI.22.) BM rendelet 3. § (1) bekezdésében foglaltak szerint felhívást tett közzé a települési önkormányzatok felé, melyet az alábbi linken érhet el:
https://alapellatas.okfo.gov.hu/idoszakosfelhivas/
Amennyiben a háziorvosi körzetek ellátásának biztosításával kapcsolatos feladatokról és egészségügyi alapellátások körzetei kialakításának eljárásrendjéről szóló 48/2023. (XI. 22.) BM rendelet rendelkezéseinek értelmében az önkormányzat nyilatkozattételre kötelezett a fenti felhívás kapcsán, úgy nyilatkozattételi kötelezettségüknek az alábbi linken tudnak eleget tenni:
https://alapellatas.okfo.gov.hu/idoszakosfelhivasnyilatkozat/